Kolding bliver den første by i Danmark, der bliver optaget i Unesco-netværket Creative Cities. I Norden er det indtil nu kun Helsinki i Finland, der har haft udnævnelsen. Kolding er valgt på baggrund af den designstrategi, som byrådet vedtog i 2012.

I Kolding er der designprocesser bag pædagogikken i børnehaverne, på jobcenteret og i borgerservicen, og netop nu er designprocesser med borgerinddragelse en del af byggeriet af en ny stor bydel ved havnen.

Koldings designstrategi har også haft en effekt på byens virksomheder – blandt andet er flere virksomheder med i et designnetværk, hvor designprocessen bliver berørt i forhold til at udvikle virksomhederne.